ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2022

# RAPORT DE SPECIALITATE

la proiectul de hotărâre

privind închirierea prin licitație publică a unei suprafețe de teren de 537 mp,

proprietatea publică a Municipiului Câmpulung Moldovenesc

destinată unei stații de bază pentru operare servicii de telefonie mobilă

**INIŢIATOR PROIECT DE HOTÃRÂRE:**

#### Primar, Negură Mihăiță

La proiectul de hotărâre închirierea prin licitație publică a unei suprafețe de teren de 537 mp, proprietatea publică a Municipiului Câmpulung Moldovenesc destinată unei stații de bază pentru operare servicii de telefonie mobilă, aducem următoarele precizări:

Suprafața de teren care face obiectul prezentului proiect de hotărâre are 537 mp și este situată în zona Vf. Rarău.

Terenul face parte din intravilanul municipiului, aparținând domeniului public al Municipiului Câmpulung Moldovenesc. Acesta se identificată cadastral prin o parte a imobilului cu nr. 34379 din CF 34379 Câmpulung Moldovenesc.

În perioadele anterioare amplasamentul a avut aceiași destinație, fiind concesionat/închiriat cu acest scop. Acoperirea cu semnal a zonelor în care acest semnal nu este la cei mai buni parametrii calitativi reprezintă o prioritate atât pentru firmele de telecomunicații, cât și pentru administrația locală.

Asigurarea serviciilor, dezvoltarea și îmbunătățirea rețelelor de telefonie mobilă asigură creșterea gradului de satisfacție a clienților firmelor de telecomunicații.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Închirierea imobilelor disponibile constituie o sursă permanentă și sigură de venituri pentru bugetul local.

Notă: Suprafața de teren, de 537 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**  Istrate Luminița | **Serviciul patrimoniu**  **Șef serviciu,**  Niță Luminița  Nuțescu Elvira |